Током офанзиве на Источном фронту 1944. године, совјетска армија је окупирала подручје које је било део Краљевине Румуније пре ратне окупације. Северозападни део Молдавије био је окупиран током оружаних борби које су се водиле између априла и августа те године, док је Румунија још увек била савезник Трећег рајха. Остатак територије био је окупиран након што је Румунија променила страну у Другом светском рату, као резултат државног удара који је покренуо краљ Михај 23. августа 1944. године. Тог датума краљ је објавио да је Румунија једнострано прекинула све војне акције против савезника, прихватила савезничку понуду о примирју, и укључила се у рат против Сила Осовине. Како званична понуда о примирју није била потписана, Црвена армија је окупирала већи део Румуније као непријатељску територију пре потписивања Московског примирја 12. септембра 1944. године.